
LIETUVOS RESPUBLIKOS ENERGETIKOS MINISTRAS

ĮSAKYMAS
DĖL ENERGETIKOS MINISTRO 2017 M. LIEPOS 14 D. ĮSAKYMO NR. 1-187 „DĖL ENERGIJOS SUTAUPYMO SUSITARIMŲ SUDARYMO TVARKOS APRAŠO PATVIRTINIMO“ PAKEITIMO

2025 m. spalio 10 d. Nr. 1-235
Vilnius


Pakeičiu Lietuvos Respublikos energetikos ministro 2017 m. liepos 14 d. įsakymą Nr. 1-187 „Dėl Energijos sutaupymo susitarimų sudarymo tvarkos aprašo patvirtinimo“: 
. Pakeičiu preambulę ir ją išdėstau taip:
„Vadovaudamasis Lietuvos Respublikos energetikos įstatymo 6 straipsnio 20 punktu, 131 straipsnio 1 dalies 7 punktu bei Lietuvos Respublikos energijos vartojimo efektyvumo didinimo įstatymo 9 straipsnio 3 dalimi ir įgyvendindamas 2023 m. rugsėjo 13 d. Europos Parlamento ir Tarybos direktyvos (ES) 2023/1791 dėl energijos vartojimo efektyvumo, kuria iš dalies keičiamas Reglamentas (ES) 2023/955 (nauja redakcija) 10 straipsnio ir V priedo nuostatas:“.
. Pakeičiu 2 punktą ir jį išdėstau taip:
„. Pavedu Viešajai įstaigai Lietuvos energetikos agentūrai vykdyti įgaliotos įstaigos funkcijas ir atlikti Lietuvos Respublikos energijos vartojimo efektyvumo didinimo įstatymo 9 straipsnio 1 dalyje nurodytų  pareigų laikymosi priežiūrą bei pagal šio įsakymo 1 punkte nurodytą aprašą teikiamų duomenų patikrą, sisteminimą, stebėseną ir patikrinti ne mažiau kaip 20 procentų ataskaitose nurodytų energijos vartojimo efektyvumo didinimo priemonių dokumentų ir atliktų skaičiavimų.“
. Pakeičiu nurodytu įsakymu patvirtintą Energijos sutaupymo susitarimų sudarymo tvarkos aprašą (toliau – Aprašas):
. Pakeičiu 1 punktą ir jį išdėstau taip:
„. Energijos sutaupymo susitarimų sudarymo tvarkos aprašas (toliau – Aprašas) nustato susitarimų dėl energijos sutaupymo (toliau – susitarimai), pasirašomų tarp Lietuvos Respublikos energetikos ministerijos (toliau – Energetikos ministerija) ir elektros ir dujų perdavimo sistemų bei skirstomųjų tinklų operatorių, kuriuose valstybei tiesiogiai ar per jos kontroliuojamas įmones priklauso ne mažiau kaip 1/2 balsų bendrovės visuotiniame akcininkų susirinkime suteikiančių akcijų (toliau – operatoriai), valstybės ir savivaldybių valdomų įmonių bei kitų įmonių (toliau bendrai – Įmonės), sudarymo, jų rezultatų metodinio apskaičiavimo, stebėsenos ir patikros tvarką, šalių teises ir pareigas, susitarimų vykdymo ataskaitų apie sutaupytą energiją teikimo reikalavimus. Jei vienas ar keli operatoriai priklauso valstybės valdomai įmonei, Energetikos ministerija gali pasirašyti daugiašalį susitarimą, įtraukiant ir valstybės įmonę, tiesiogiai valdančią operatorių (-ius), kuri užtikrintų sklandų operatoriaus (-ių) bendradarbiavimą bei koordinavimą, siekiant energijos efektyvumo nacionalinių tikslų.“
. Pakeičiu 2 punktą ir jį išdėstau taip:
„. Viešoji įstaiga Lietuvos energetikos agentūra vykdo įgaliotosios įstaigos (toliau – įgaliota įstaiga) funkcijas ir atlieka pagal Aprašą teikiamų duomenų patikrą, sisteminimą, stebėseną ir patikrina ne mažiau kaip 20 procentų ataskaitose nurodytų energijos vartojimo efektyvumo didinimo priemonių dokumentų ir atliktų skaičiavimų.“
. Pakeičiu 3 punktą ir jį išdėstau taip:
„. Susitarimų sudarymo tikslas – padidinti energijos vartojimo efektyvumą, įgyvendinant technologinius, elgsenos ar kitus pokyčius, kurie taupo galutinę energiją (toliau – energija) visose Lietuvos Respublikos ūkio srityse ir sumažinti energijos vartojimo sukeliamą neigiamą poveikį aplinkai.“
. Pakeičiu 5 punktą ir jį išdėstau taip:
„. Operatoriai, valstybės ir savivaldybių valdomos įmonės privalo sutaupyti susitarimuose nustatytus energijos kiekius, o kitos įmonės, savanoriškai su Energetikos ministerija sudariusios susitarimus, siekia užtikrinti, kad būtų sutaupyti susitarimuose nustatyti energijos kiekiai. Šio tikslo Įmonės siekia  nuolatos ir nuosekliai gerindamos energijos vartojimo efektyvumą, diegdamos ekonomiškai pagrįstas energijos vartojimo efektyvumo didinimo priemones galutinių vartotojų objektuose. Nustatant Įmonei privalomus ar siektinus sutaupyti energijos kiekius, atsižvelgiama atitinkamai į kiekvienos Įmonės specifiką, vykdomas veiklas ir jų pobūdį, vartotojų kiekį, energijos srautus ir kitus aktualius kriterijus.“
. Pakeičiu 6 punktą ir jį išdėstau taip:
„. Susitarimai sudaromi vadovaujantis Lietuvos Respublikos energijos vartojimo efektyvumo didinimo įstatymo 9 straipsnio ir šio Aprašo nuostatomis.“
. Pakeičiu 7 punktą ir jį išdėstau taip:
„. Susitarimai sudaromi pagal pavyzdinę energijos sutaupymo susitarimo formą (Aprašo 1 priedas). Susitarimai sudaromi laikotarpiui iki 2030 m. gruodžio 31 d. Vėlesni susitarimai sudaromi dešimties metų laikotarpiams, pradedant nuo 2031 m. sausio 1 d. Sudarant daugiašalį susitarimą, į jį įtraukiamos visos pavyzdinėje energijos sutaupymo susitarimo formoje numatytos nuostatos. Bendru šalių susitarimu gali būti įtraukiamos ir papildomos su Lietuvos Respublikos energijos vartojimo efektyvumo didinimo įstatymu suderinamos nuostatos.“
. Pakeičiu 9.1 papunktį ir jį išdėstau taip:
„. turi būti pagrįstas Įmonės veiklos reikšmingas indėlis įgyvendinant energijos vartojimo efektyvumo didinimo priemones. Įmonė turi įrodyti, kad dėl jos reikšmingų veiksmų yra pasiekti papildomi energijos sutaupymai ir kad dėl tokių reikšmingų veiksmų nebuvimo tokie energijos sutaupymai nebūtų pasiekti. Reikšmingas indėlis apima finansinį ir (ar) techninį Įmonės indėlį, kuris gali būti pagrįstas dokumentais ir kitais įrodymais, rodančiais, kad energija sutaupyta pagal susitarimą;“.
. Pakeičiu 15 punktą ir jį išdėstau taip:
„. Kasmet iki liepos 1 d. įgaliota įstaiga atlieka Įmonių pateiktų ataskaitų už praėjusius kalendorinius metus patikrinimą bei parengia ir pateikia Energetikos ministerijai energijos sutaupymo susitarimų įgyvendinimo ataskaitą. Ataskaitoje pateikiama: ataskaitos santrauka, patikros metu patikrintų Įmonių pateiktų įdiegtų taupymo priemonių dokumentų ir atliktų skaičiavimų imtis ir detalūs jų rezultatai, visų Įmonių susitarimų įgyvendinimo būklė per visą susitarimų laikotarpį, pagrindinės sutaupytos energijos neužskaitymo priežastys, išvados, pasiūlymai ir kita, Energetikos ministerijos ar įgaliotosios įstaigos nuomone, aktuali informacija.“
. Pakeičiu 17 punktą ir jį išdėstau taip:
„. Įgaliota įstaiga, kasmet iki rugpjūčio 1 d. informuoja operatorius bei valstybės ir savivaldybių valdomas įmones apie jų prievolę sudaryti energijos sutaupymo susitarimus su Energetikos ministerija, jeigu jos šios prievolės nėra įvykdžiusios, kaip numatyta Lietuvos Respublikos energijos vartojimo efektyvumo didinimo įstatymo 9 straipsnio 1 dalyje. Įgaliota įstaiga, pasirinktoje Lietuvos Respublikos ūkio srityje, turi teisę patikrinti taupymo priemonių faktinį įgyvendinimą, ekonomiškumą, įdiegimo kaštus ir sutaupytos energijos skaičiavimo metodus. Jei Įmonės pačios investavo į taupymo priemones, įgaliota įstaiga turi teisę patikrinti taupymo priemonių išlaidas pagrindžiančius dokumentus.“
. Papildau 171 punktu:
„171 Įgaliota įstaiga konsultuoja Įmones ataskaitų parengimo ir duomenų pateikimo pagal susitarimus klausimais bei savo interneto svetainėje viešai skelbia informaciją, kuri palengvintų ir mažintų administracinę naštą Įmonėms, teikiančioms ataskaitas pagal susitarimus. Tokia informacija turėtų apimti ataskaitų skaitmenines formas, pildymo gaires, instrukcijas, ataskaitoms parengti reikalingus sutaupytos energijos apskaičiavimo įrankius ir kitą aktualią informaciją.“
. Pakeičiu V skyriaus pavadinimą ir jį išdėstau taip:
„ SKYRIUS

. Pakeičiu 21 punktą ir jį išdėstau taip:
„. Sutaupyta energija skaičiuojama naudojant pasirinktinai šiuos apskaičiavimo metodus: numanomai sutaupyto kiekio nustatymo, sutaupyto kiekio išmatavimo, sutaupyto kiekio modeliavimo, sutaupyto kiekio įvertinimo atliekant apklausas. Sutaupyto energijos kiekio apskaičiavimo metodai parenkami, vadovaujantis Energijos vartojimo efektyvumo didinimo priemonių sutaupytos energijos apskaičiavimo ir priežiūros tvarkos aprašu, patvirtintu Lietuvos Respublikos energetikos ministro 2016 m. gruodžio 5 d. įsakymu Nr. 1-320 „Dėl Energijos vartojimo efektyvumo didinimo priemonių sutaupytos energijos apskaičiavimo ir priežiūros tvarkos aprašo patvirtinimo“. Papildomi sutaupytos energijos skaičiavimo metodai ir principai taikomi tokiais atvejais:“.
. Pakeičiu  21.1.4 papunktį ir jį išdėstau taip:
„. yra keičiama įranga. Sutaupyta energija skaičiuojama kaip skirtumas tarp keičiamos įrangos energijos suvartojimo ir efektyvesnės įrangos energijos suvartojimo;“.
. Pakeičiu 21.2 papunktį ir jį išdėstau taip:
„. kai keičiama ar modernizuojama įranga ne galutinių vartotojų objektuose, o elektros energijos perdavimo ar skirstomuosiuose tinkluose arba šilumos perdavimo tinkluose, gamtinių dujų perdavimo ar skirstymo sistemose, dėl kurių sumažėja technologinės energijos sąnaudos (technologiniai energijos nuostoliai) atliekant energijos perdavimą ar skirstymą, tokia sutaupyta energija nėra deklaruojama Energetikos ministerijai pagal šio Aprašo reikalavimus;“.
. Pakeičiu 21.4 papunktį ir jį išdėstau taip:
„. kai galutinių vartotojų objektuose keičiamas šilumos ar vėsumos gamybos įrenginys, sutaupyta energija skaičiuojama įvertinant tokių įrenginių efektyvumą prieš taupymo priemonės įdiegimą ir po jos įdiegimo;“. 
. Pakeičiu  21.8 papunktį ir jį išdėstau taip:
„. kai galutinio vartotojo objekte elektros energijos apskaitos prietaisai keičiami išmaniosios apskaitos reikalavimus atitinkančiais apskaitos prietaisais, laikoma, kad sutaupyta energija sudaro 5 procentus prieš naujų prietaisų įdiegimą artimiausio atitinkamo laikotarpio galutinio vartotojo suvartoto energijos kiekio“.
. Pakeičiu  24 punktą ir jį išdėstau taip:
„. Sutaupytos energijos skaičiavimus atlieka ir patvirtina atitinkamos srities atestuoti auditoriai ir (ar) galutinio energijos vartotojo ir (ar) kito asmens ir (ar) Įmonės kompetentingi specialistai.“
. Pakeičiu 27 punktą ir jį išdėstau taip:
„. Įmonės metinę ataskaitą už praėjusius kalendorinius metus įgaliotai įstaigai ir Energetikos ministerijai teikia vieną kartą per metus iki kiekvienų metų kovo 1 d. Metinė ataskaita už praėjusius kalendorinius metus teikiama raštu, kartu su Aprašo 2–4 prieduose nurodytomis atitinkamomis sutaupytos energijos duomenų teikimo formomis.“ 
. Pakeičiu 28 punktą ir jį išdėstau taip:
„. Į metinę ataskaitą turi būti įtraukiama informacija tik apie jau įdiegtas taupymo priemones po susitarimo sudarymo, t. y. atsiskaitoma tik už tą sutaupytą energiją, dėl kurios sutaupymo visos veiklos yra užbaigtos.“
. Pakeičiu 30 punktą ir jį išdėstau taip:
„. Ataskaitos gali būti tikslinamos Įmonės iniciatyva arba Energetikos ministerijos ir (ar) įgaliotos įstaigos prašymu. Įmonių patikslintos ataskaitos turi būti pateiktos ne vėliau kaip per 20 darbo dienų nuo prašymo gavimo dienos.“
. Pakeičiu 31 punktą ir jį išdėstau taip:
„. Įmonės savo interneto svetainėse turi skelbti informaciją apie sudarytus susitarimus ir jų naudą klimato neutralumo tikslams.“ 
. Pakeičiu Aprašo 1 priedo pirmąją pastraipą ir ją išdėstau taip:
„Lietuvos Respublikos energetikos ministerija, kodas 302308327, adresas Gedimino pr. 38, 01104 Vilnius, atstovaujama [pareigos, vardas, pavardė], veikiančio pagal [nurodomas atstovavimo pagrindas (įstaigos nuostatai, įgaliojimas ar kt.)]  (toliau – Energetikos ministerija), ir [energetikos įmonės pavadinimas], kodas [...], adresas [buveinės adresas], atstovaujama [pareigos, vardas, pavardė], [nurodomas atstovavimo pagrindas (įmonės įstatai, įgaliojimas ar kt.)] (toliau – Įmonė), toliau kartu vadinamos Šalimis, o kiekviena atskirai – Šalimi, vadovaudamosi Lietuvos Respublikos energijos vartojimo efektyvumo didinimo įstatymo 9 straipsnio nuostatomis ir Energijos sutaupymo susitarimų sudarymo tvarkos aprašu, patvirtintu Lietuvos Respublikos energetikos ministro 2017 m. liepos 14 d. įsakymu Nr. 1-187 „Dėl Energijos sutaupymo susitarimų sudarymo tvarkos aprašo patvirtinimo“ (toliau – Aprašas), sudaro šį energijos sutaupymo susitarimą (toliau – Susitarimas):“.
. Pakeičiu Aprašo 1 priedo 1 punktą ir jį išdėstau taip:
„. Įmonė tiesiogiai pati arba per kitus asmenis inicijuoja ir (ar) dalyvauja įgyvendinant energijos vartojimo efektyvumo didinimo priemones pas galutinius vartotojus (toliau – taupymo priemonės) ir įsipareigoja iki 2030 m. gruodžio 31 d. sutaupyti [...] GWh galutinės energijos (toliau – energija) skaičiuojant  paprastuoju suminiu/akumuliaciniu suminiu (nereikalingą išbraukti) metodu galutinių vartotojų įrenginiuose ir (ar) objektuose.“
. Pakeičiu  Aprašo 1 priedo 4.6 papunktį ir jį išdėstau taip:
„. Energetikos ministerija, vadovaudamasi Lietuvos Respublikos energijos vartojimo efektyvumo didinimo įstatymo 22 straipsnio 2 dalimi, prieš perduodama informaciją Valstybinei energetikos reguliavimo tarybai apie galimą šio Susitarimo nevykdymą, raštu informuos Įmonę apie netinkamą šio Susitarimo vykdymą ir nustatys Įmonei ne trumpesnį nei 10 ir ne ilgesnį nei 30 darbo dienų terminą pažeidimams pašalinti;“.

